EGYÜTTMŰKÖDÉSI MEGÁLLAPODÁS

A VMKIK heti egy helyi – vasi kampányát illetően

A Vas Megyei Kereskedelmi és Iparkamara „#Heti1Helyi vasi” címmel új kampányt indít a lakossági-intézményi-vállalkozói szemléletformálás érdekében. Jelen együttműködési megállapodás a VMKIK, illetve a kedvezményezetti körbe tartozó, Vas megyei szék- illetve telephelyű vállalkozás kampány-együttműködésének keret-feltételrendszerét tartalmazza.

1. Az együttműködés résztvevői: a kampány gazdája, a kampánytevékenységek meghatározója és koordinátora a VMKIK. A kampány kedvezményezettje, az együttműködés jelen feltételrendszerét vállaló partnere (továbbiakban Partner):
2. Felek vállalják, hogy a kampány során, ahhoz kapcsolódóan végzett kommunikációs tevékenységeiket egymást erősítően végzik. A kampány egészére, annak színvonalára, a kampányban együttműködők megítélésére vonatkozóan pozitív kontextusban nyilatkoznak. Kommunikációs tevékenységeiket lehetőség szerint, illetve igény esetén előzetesen is egyeztetik.
3. VMKIK vállalja, hogy a kampányt legalább 2021.12.31-ig fenntartja, folyamatosan menedzseli és koordinálja, erőforrásai és a vállalkozói aktivitás illetve nyitottság függvényében gondoskodik annak megfelelő kommunikációjáról, kampányesemények szervezéséről.
4. Partner a kampány célkitűzésével egyetért, és vállalja, hogy a kampány kommunikációjában kölcsönös érdekeken nyugvóan, aktívan, tevékenyen részt vesz. Meglévő honlapján, facebook, instagram – oldalán, egyéb (közösségi és hagyományos) médiafelületein, hírlevelében a kampányt, annak céljait, és abban való részvételét promótálja.
5. Partner tudomásul veszi, hogy a kampányban való részvételének feltétele, hogy a kampányba történő jelentkezésekor legalább 3, de legfeljebb 10 jó minőségű és nagy felbontású, minőségi képet küldd vállalkozásáról és a kampányban hirdetni kívánt termékeiről/szolgáltatásairól, illetve azokat folyamatosan, legalább havi gyakorisággal frissíti.
6. Partner vállalja, hogy a kampány népszerűsítését szolgáló híreit a kampány vonatkozó honlapjáról / facebook- oldaláról átveszi, megosztja, amennyiben az(ok) saját üzleti érdekeit nem sérti(k).
7. Partner vállalja, hogy a védett kampánylogót honlapjára, facebook/instagram oldalára, a kampánylogóval ellátott szóróanyagokat, plakátokat pedig üzlete, irodája ügyfélterében, felületein jól látható helyre kiteszi. Partner tudomásul veszi, hogy a védett kampánylogó jogosulatlan használata, az azzal való visszaélés jogi lépéseket vonhat maga után.
8. Partner tudomásul veszi, hogy VMKIK a kampányt, annak eseményeit és kommunikációját önállóan, elfogadott kampánystratégiájának megfelelően határozza meg. abban bármiféle változtatást illetően önállóan dönt.
9. Partner tudomásul veszi, hogy amennyiben a kampányeseményekkel kapcsolatosan kért és megállapodott határidőket és feladatokat saját mulasztásából fakadóan nem teljesíti, úgy azokkal kapcsolatosan semmilyen kárpótlásra nem tarthat igényt.

……………………………………………………………. ……………………………………………………..

Vas Megyei Kereskedelmi és Iparkamara Partner vállalkozás képviselője

Szombathely, 2021. május